154ab36136ae021e43fa27d7d51ccb5e
Hej

Jeg har et træhus på 135 kvm, som pt. opvarmes med olie kombineret med solvarme. Mit problem er, at oliefyret, som er 16 år gml, er gået i stykker og jeg kan ikke længere få reservedele. Mit årlige forbrug af olie er ca. 1.200l. Jeg står derfor med 2 valgmuligheder, da jeg ikke ønsker nyt oliefyr.

1. Varmepumpe luft/vand kombi solvarme.

2. Pillefyr kombi solvarme. Jeg har brug for vejledning om, hvilket valg, som kan være mest givende for mig. Tak for hjælpen og glædelig jul. 

Mvh

Marianne S.


Udskiftning af oliefyr - skal jeg vælge varmepumpe eller pillefyr?
bolius.dk
2021.17
Hej Marianne


Forenklet sat op, for man kan ikke sammenligne de to typer anlæg, så handler det om ”bøvle-faktoren”. ;o)


Ved et pillefyr har du ”bøvle-faktoren”. Altså at der skal fyldes piller på, håndteringen af tunge sække med piller, og at du typisk også skal tømme askeskuffe mv. Der er lidt mere mekanik. Omvendt er det billigt, både i anskaffelse og i drift. Og har du allerede en skorsten, så er det let at montere.  
 En varmepumpe derimod kører bare, men er typisk væsentligt dyrere…


En anden vurdering er så selve dit hus. Er det godt isoleret eller kunne det godt være bedre? Med en varmepumpe vil du få lavere fremløbstemperaturer end du er vant til, og er huset dårligt isoleret, kan det betyde nedsat varmekomfort, og et forsat relativt højt varmeforbrug, (høj elregning). Med et pillefyr kan nemmere opretholde en høj fremløbstemperatur på dine radiatorer.  
 Dette må nok komme an på en nærmere vurdering af dit hus, helst af en uvildig energikonsulent, fremfor eksempelsvis sælgeren af den ene eller anden løsning.


Solvarmen giver bedst mening med et pillefyr. Om sommeren er der nemlig masser af energi i luften til varmepumpen, så der produceres det varme brugsvand meget billigt!   
 Med et træpillefyr kan man med fordel slukke for pillefyret om sommeren, og få det renses og serviceret – klar til en ny fyringssæson. Og så kan man lade det varme vand opvarme af solen, og evt. med en lille el-patron som supplement. Dette fordi, at afbrændingen af træpiller, til en lille smule opvarmning af brugsvand sjældent er særligt rentabelt, pga. af start/stop fyringen.


Fordele ved varmepumpe, (luft til vand):


-          Billig i drift, meget energieffektiv

-          Lydløs, (indvendigt)

-          Kræver ingen løbende betjening eller opfyldning

-          Husk at melde dit hus som værende elopvarmet, såfremt du vælger varmepumpen, så får du nedsat el-afgift med ca. 50 øre pr. kilowatttime over 4.000 kwh om året.

Ulemper ved en varmepumpe, (luft til vand):


-          Dyrere investering, (tjenes dog relativt hurtigt hjem)

-          Støjgener udenfor

o   Både for naboer, men også indvendigt, hvis udedelen eksempelvis står tæt på soveværelsesvinduer mv.

-          Skal typisk serviceres årligt, eller hvert andet år.

-          Det æstetiske i et have sådan en ventilator stående udenfor

-          Kan sjældent betale sig, at have sammen med solfangere.

 

Fordele ved pillefyr:


-          Billig i anskaffelse

-          Billig i drift, ganske energieffektiv

-          CO2 neutral

-          God at kombinere med solfangere

Ulemper ved en varmepumpe, (luft til vand):


-          Bøvle faktoren

o   Skal løbende fyldes op med træpiller

o   Håndteringen træpiller generelt, tunge sække

o   Opbevaring af træpiller, plads til silo eller palle(r) med træpiller

o   Giver en del støvgener, (støv fra træpiller, sod fra forbrædningen)  
  


-          Støjgener indenfor, larmer lidt mindre end et oliefyr typisk, men ”siger en del”.

-          Skal typisk serviceres årligt, renses

-          Kræver skorstensfejer til skorstenen

Håber svaret kan bruges, selvom det kan være lidt kompleks at svare på, oven en mail.  
 Held og lykke med det.

